NAJČEŠĆA  PITANJA  O  MRŠAVLJENJU  I  CELULITU
1.
Koliko cm u obujmu mogu  izgubiti?

Najčešće ovisi o cjelokupnom obujmu klijenta. Ukoliko je klijent krupan ( veći višak masnog tkiva) i gubitak obujma biti će veći. Također ovisi o tome koji dio tijela se mjeri. Npr. ako je to struk, gubitak u cm može biti 2 – 8 cm. Kada mjerimo koljeno razlika u obujmu biti će 1 – 3 cm, itd..

2.
O čemu sve ovisi uspjeh tretmana?

Da bi uspjeh bio što bolji potrebno je uz tretmane:

· napraviti plan pehrane ( ne mora nužno biti striktna dijeta). Organizam opterećen teškom i    obilnom hranom teže prihvaća ponuđene tretmane. 

· povećati kretanje (uključiti se u neki oblik tjelovježbe),
· konzumirati veće količine tekućine (oko 2 l) u obliku čaja ili slično,
· oralno konzumirati drenažne ili lipolitičke preparate ( cellasene kapsule, jabučni ocat ...)
· redovito dolaziti na tretmane (bez dužih izostanaka)
· mlađe osobe lakše postižu dobre rezultate 

· ponekad zbog zdravstvenih problema nužno je izabrati tretman koji će za odeđeni estetski problem sporije pokazati rezultat

3.
Kako izabrati vrstu tretmana ?

Potrebno je napraviti termografiju, koja će nam uz palpaciju i razgovor o zdravstvenom statusu klijentice dati kompletnu sliku o stanju tkiva. Uzevši u obzir želje i  zdravstvene mogućnosti klijentice izrađuje se program. 

Različiti problemi tretiraju se na različiti način. Zbog toga je vrlo važno postaviti dobru dijagnozu.

Zdravstveni status također je važno odrediti kako bi se izbjegli problemi prilikom izvođenja pojedinih tretmana. Ako postoje problemi s hormonima veća je mogućnost slabijih rezultata.
4.
Koje vrste tretmana postoje ?

Postoje tretmani sa aparatima koji rade na principu električnog podražaja mišića.

Vrsta struje određuje što obrađujemo ( celulit ili mast ).

Preparati mogu također tretirati sve vrste problema na tijelu i to na različite načine

( toplinom ili hlađenjem ).
Ručne metode odnose se na masažu i ručnu limfnu drenažu.

Sve tri metode mogu se međusobno kombinirati i nadopunjavati.

Najbolji rezultati se i postižu na taj način.

5.
Kojim metodama se tretira celulit ?

Celulit može biti mekan, tvrd ili fibrozan, te razvijen od 1. do 4. stupnja ( pogledaj članak      „ Sto je celulit“  na istoj stranici).

Sam celulit tretira se ultrazvukom; masažom ili ručnom limfnom drenažom (ovisi o vrsti); programima na aparatima koji ne izazivaju kontrakciju mišićja, već lagana zagrijavanja i površinsku obradu tkiva ; raznim vrstama vakuuma ili preparatima s diuretičkim djelovanjem.

6.
Kojim se metodama tretira masno tkivo ?

Masno tkivo tretira se najčešće toplinskim tretmanima, bilo na aparatima ili preparatima koji se zagrijavaju.
Ako postoji zdravstveni problem zbog kojeg je zagrijavanje nepoželjno, mogu se upotrijebiti tretmani na bazi ljekvitog blata ili eteričnih ulja koja hlade.
Za sve ove tretmane vrlo je poželjan neki oblik masaže ili drenaže.

7.
Koliko je tretmana potrebno za postizanje rezultata ?

Tretmani se provode 3 puta tjedno u kurama od najmanje 12 tretmana. Tretmani traju pojedinačno od ½  sata do 1 ½  sat. Najmanja kura je mjesec dana.  Ne postoji ograničenje koliko dugo smijete dolaziti na tretmane, ali je dobro da se nakon određenog broja  pojedinog  tretmana isti promijeni. 
Ponekad klijentice zbog usporenog metabolizma moraju obaviti veći broj tretmana od prosječnog, kako bi se postigao pravi rezultat , te je važno uložiti dodatni napor za to.

8.
Da li je rezultat trajan ?

Sve funkcije i sisteme u organizmu treba održavati. Kad dođe do poremećaja u radu nekog organskog sistema (pa i najmanjeg), on se očituje na neki način u našem organizmu.

Tako se i celulit  počinje razvijati poremećajem venske i/ili  limfne cirkulacije, koja se masažom u početku dade vrlo dobro otklanjati. Ukoliko tome ne pridamo važnost i taj problem zanemarimo, kroz neko vrijeme on će postati očit, i što dalje to će ga biti teže otkloniti.

Zato je vrlo važno postignuti rezultat održavati povremenim tretmanima tokom godine dolaskom 1 – 2 puta mjesečno u salon.

9.
Da li je moguće kremama za korištenje kod kuće ukloniti celulit ?

Preparati koji se koriste u kućnoj upotrebi preslabi su za postizanje nekih značajnijih rezultata, pogotovo ako je problem celulita ili viška kilograma uznapredovao. Kućni preparati imaju puno slabiju koncentraciju aktivnih tvari, te nam mogu eventualno pomoći pri održavanju postignutih rezultata u salonu.

                                                              salon ljepote " PETRA KUMP "
